recursal/SuperWikiNEXT-32B huggingface dataset:
**শাদাত উল্লা** (অজানা - ৩ আগস্ট ২০২১) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল এক্সটেনশন ও ইনফরমেশন সিস্টেম ডিপার্টমেন্টের প্রাক্তন অধ্যাপক এবং বিশ্ববিদ্যালয়টির প্রতিষ্ঠাতা উপাচার্য। এছাড়াও তিনি ২০১২ থেকে ২০১৬ সাল পর্যন্ত দ্বিতীয়বার শেকৃবির উপাচার্য হিসেবে দায়িত্ব পালন করেন।

প্রারম্ভিক জীবন ও শিক্ষা
------------------------

শাদাত উল্লা কুমিল্লা জেলার দাউদকান্দিতে জন্মগ্রহণ করেন। তিনি ১৯৭০ সালে তৎকালীন বাংলাদেশ কৃষি ইনস্টিটিউট থেকে স্নাতক ডিগ্রি লাভ করেন।

কর্মজীবন
--------

শাদাত বাংলাদেশ ধান গবেষণা ইনস্টিটিউট এবং বাংলাদেশ কৃষি উন্নয়ন কর্পোরেশনসহ কয়েকটি প্রতিষ্ঠানে চাকরি করার পর ১৯৭৬ সালে তৎকালীন বাংলাদেশ কৃষি ইনস্টিটিউটে (২০০১ সালে শেকৃবি-তে উন্নীত) কৃষি সম্প্রসারণ বিভাগে সহকারী অধ্যাপক হিসেবে যোগদান করেন। পরবর্তীকালে তিনি শেরেবাংলা কৃষি বিশ্ববিদ্যালয়ের অধ্যাপক হন।

স্বাধীনতা পরবর্তীকালে তিনি বাংলাদেশ কৃষি ইনস্টিটিউটের অধ্যক্ষ হিসেবে দায়িত্ব পালন করেন। তিনি একজন দক্ষ সংগঠক ছিলেন। বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তরে তার গুরুত্বপূর্ণ ভূমিকা রয়েছে।

বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তর করা হলে শাদাত উল্লা বিশ্ববিদ্যালয়টির প্রতিষ্ঠিতা উপাচার্য হিসেবে নিয়োগ পান। ২০০১ সালের ১৫ জুলাই থেকে ২০০১ সালের ৯ সেপ্টেম্বর পর্যন্ত তিনি এ দায়িত্ব পালন করেন। পরবর্তীকালে ২০১২ সালের ২৬ জুলাই থেকে ২০১৬ সালের ২৫ জুলাই পর্যন্ত তিনি দ্বিতীয়বার শেকৃবির উপাচার্য হিসেবে দায়িত্ব পালন করেন।

মৃত্যু
------

বার্ধক্যজনিত অসুস্থতার পাশাপাশি করোনা আক্রান্ত হয়ে চিকিৎসাধীন অবস্থায় ২০২১ সালের ৩ আগস্ট তিনি ঢাকায় মৃত্যুবরণ করেন। মৃত্যুকালে তার বয়স হয়েছিল ৭১ বছর।

তথ্যসূত্র
---------

1. ↑  "চলে গেলেন শেকৃবি প্রতিষ্ঠাতা ভিসি শাদাত উল্লা"। *দৈনিক কালের কণ্ঠ*। ৩ আগস্ট ২০২১। সংগ্রহের তারিখ ৩ আগস্ট ২০২১।
2. ↑  "করোনায় আক্রান্ত হয়ে শেকৃবির সাবেক উপাচার্য শাদাত উল্লার মৃত্যু"। *দৈনিক প্রথম আলো*। ৩ আগস্ট ২০২১। সংগ্রহের তারিখ ৩ আগস্ট ২০২১।
3. 1 2  "শেকৃবি প্রতিষ্ঠাতা উপাচার্য মো. শাদাত উল্লা আর নেই"। *দৈনিক ভোরের কাগজ*। ৩ আগস্ট ২০২১। সংগ্রহের তারিখ ৩ আগস্ট ২০২১।
4. ↑  "List of Vice-Chancellor" [উপাচার্যগণের তালিকা]। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২১।
5. ↑  "করোনায় শেকৃবি প্রতিষ্ঠাতা ভিসি শাদাত উল্লার মৃত্যু"। *বাংলানিউজটোয়েন্টিফোর.কম*। ৩ আগস্ট ২০২১। সংগ্রহের তারিখ ৩ আগস্ট ২০২১।
6. ↑  "করোনায় শেকৃবির সাবেক উপাচার্য শাদাত উল্লার মৃত্যু"। *দৈনিক শিক্ষা*। ৩ আগস্ট ২০২১। সংগ্রহের তারিখ ৩ আগস্ট ২০২১।
জ্বালানির মূল্যবৃদ্ধির বিরুদ্ধে নেপালে আয়োজিত এক বন্‌ধ
গোয়ালপাড়ায় গারো জাতীয় পরিষদ দ্বারা আয়োজিত এক বন্‌ধ, ২০১৩
**বন্‌ধ** হলো ভারত ও নেপালের মতো দক্ষিণ এশিয়ার দেশে আয়োজিত একধরনের প্রতিবাদ। বন্‌ধের সময় এক রাজনৈতিক দল বা এক সম্প্রদায় এক ধর্মঘটের ডাক দেয়।

ধর্মঘটের ডাক দেওয়া সম্প্রদায় বা রাজনৈতিক দল আশা করে যে সাধারণ মানুষেরা ঘরে থাকেন ও কাজ না করেন। দোকানদারদের দোকান বন্ধ করতে হয় এবং গণপরিবহন পরিচালকদের রাস্তা থেকে সরে যেতে হয়। বন্‌ধের ফলে কখনও বড় শহরগুলি থমকে যায়। বন্‌ধ এক ধরনের আইন অমান্য।

নিষিদ্ধকরণ
----------

১৯৯৮ সালে ভারতের সর্বোচ্চ আদালত বন্‌ধ নিষিদ্ধ করেছিল কিন্তু রাজনৈতিক দলগুলো বন্‌ধ আয়োজিত করতে লাগল। ২০০৪ সালে মুম্বইয়ে বোমাবাজির বিরুদ্ধে বন্‌ধ আয়োজিত করার জন্য সর্বোচ্চ আদালত ভারতীয় জনতা পার্টি (বিজেপি) ও শিবসেনাকে জরিমানা করেছিল। বন্‌ধের সময়ে সর্বোচ্চ আদালত কেবল প্রতিষ্ঠানদের স্বেচ্ছায় বন্ধ করার অনুমতি দিয়েছে।

আরও দেখুন
---------

* ঘেরাও
* ধর্না
* হরতাল

তথ্যসূত্র
---------

1. ↑  "Will Bharat Bandh shut Mumbai down on Thursday?"। *NDTV*। ২৮ মে ২০১২। সংগ্রহের তারিখ ৩০ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bengaluru to shut on Bharat Bandh"। *Deccan Chronicle*। সংগ্রহের তারিখ ৩০ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Bharat Bandh on May 31 against UPA's petrol bomb"। *Yahoo News*। সংগ্রহের তারিখ ৩০ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Pay damages first, court tells parties; *The Hindu*, Saturday, 17 September 2005
5. ↑  "Sc Upholds Kerala Hc Order Banning Bandhs"। *Business Standard India*। ১৩ নভেম্বর ১৯৯৭ – Business Standard-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* Johari, J. C. (1982). *Comparative Politics*. Sterling Publishers Pvt. Ltd, New Delhi. আইএসবিএন ৮১২০৭০৪৬৮১. Chapter 20: *Techniques of Pressure Politics*. pp. 393–410.

বহিঃসংযোগ
---------


উইকিমিডিয়া কমন্সে **বন্‌ধ** সংক্রান্ত মিডিয়া রয়েছে।
**বন্ধু তিন দিন তোর বাড়ি গেলাম দেখা পাইলাম না** বাংলা ভাষায় রচিত একটি চলচ্চিত্র সঙ্গীত। এটি ১৯৮০ সালে মুক্তিপ্রাপ্ত বাংলাদেশী চলচ্চিত্র 'কসাই'-এর জনপ্রিয় গান। গীতিকার গাজী মাজহারুল আনোয়ারের লেখা, আলাউদ্দিন আলীর সুর ও সঙ্গীতায়োজনে এই গানে কন্ঠ দেন কিংবদন্তি সঙ্গীত শিল্পী রুনা লায়লা। চলচ্চিত্রে এই গানের চিত্রায়নে ঠোঁট মিলিয়েছেন প্রখ্যাত অভিনয় শিল্পী রোজিনা ও আলমগীর। গানটি রুনা লায়লার সঙ্গীত জীবনে গাওয়া অন্যতম জনপ্রিয় গান। এই গানসহ 'কসাই' চলচ্চিত্রের সকল গানের সুরকার হিসেবে আলাউদ্দীন আলী ১৯৮০ সালে শ্রেষ্ঠ 'সঙ্গীত পরিচালক' শাখায় জাতীয় চলচ্চিত্র পুরস্কার অর্জন করেন।

নির্মাণ নেপথ্য
--------------

> 
> সেসময় আমরা অনেকেই প্রায় প্রতিদিন গাজী মাজহারের বাড়িতে বসতাম। তিনি হারমোনিয়াম নিয়ে বসতেন। যারা যারা গান লিখতেন সবাই একসঙ্গে বসতাম। নতুন লেখা গান নিয়ে কথা বলতাম। কথার ছলে হারমোনিয়াম বাজাতাম। গানের নতুন কথা বেরিয়ে আসলে ওখানেই সুর করে ফেলতাম।
> 
> 
> এমনই এক বৈঠকে একদিন ‘বন্ধু তিন দিন’ গানটা বেরিয়ে আসে গাজী মাজহারের লেখনীতে। আর আমিও হারমোনিয়াম বাজিয়ে সুরটা তুলে ফেলি।
> 
> 
> 

-চ্যানেল আই অনলাইনকে আলাউদ্দিন আলী

১৯৮০-এর দশকের শুরুতে গীতিকার গাজী মাজহারুল আনোয়ারের ব্যক্তিগত বাসভবনে সঙ্গীতাঙ্গনের কলাকুশলীরা নিয়মিত সঙ্গীত বিষয়ক আড্ডা দিতেন। এসব আড্ডায় নতুন গান নিয়ে আলোচনা, তাৎক্ষনিক গীতি লিখন ও সুর সংযোজনের মত সৃজনক্ষম কাজ নিয়মিত ঘটতো। সুরকার আলাউদ্দিন আলীর উপস্থিতিতে এমনই এক আড্ডায় গাজী মাজহারুল আনোয়ার 'বন্ধু তিন দিন তোর বাড়ি গেলাম' গানটির গীতি লিখেন। গীতি লিখার পাশাপাশী সুরকার আলাউদ্দিন আলী তাৎক্ষনিক এই গানের সুর করেন।

কন্ঠে ধারণ
----------

চলচ্চিত্রে ব্যবহারের পূর্বে প্রাথমিকভাবে গানটি সাবিনা ইয়াসমিনের কন্ঠে ধারণ করা হয়। আলাউদ্দিন আলী ও গাজী মাজহারুল আনোয়ার গানটি কসাই চলচ্চিত্রে অন্তর্ভুক্ত করেন। এই সময় নতুন করে রুনা লায়লার কন্ঠে ধারণ ও চলচ্চিত্রে সংযোজন করা হয়।

জনপ্রিয়তা ও পুনঃউৎপাদন
-----------------------

কসাই চলচ্চিত্র মুক্তির পরপরই গানটি তুমুল জনপ্রিয়তা পায়। ১৯৮০ সালে মস্কো আন্তর্জাতিক চলচ্চিত্র উৎসবে এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে 'কসাই' চলচ্চিত্রটি প্রদর্শিত হয় ফলে গানটি আন্তর্জাতিক পরিমন্ডলে প্রচারণা পায়।[] রুনা লায়লা অনেক সঙ্গীতানুষ্ঠানে গানটি পরিবেশন করেন। ১৯৮৪ সালে ব্রিটিশ ব্রডকাস্টিং কর্পোরেশন তাদের বিবিসি এশিয়ান নেটওয়ার্কের 'এশিয়ান ম্যাগাজিন' অনুষ্ঠানে গানটি রুনা লায়লার কন্ঠে প্রচার করে। জনপ্রিয়তার কারণে গানটি পশ্চিমবঙ্গেও অনেক শিল্পী গেয়েছেন। গানটি বিভিন্ন রিয়েলিটি শোতে নিয়মিত উপস্থাপন করা হয়। সাম্প্রতিক কালে সুরকার আলাউদ্দিন আলী'র কন্যা আলিফ আলাউদ্দিন গানটি নতুন করে রেকর্ড করেছেন।

তথ্যসূত্র
---------

1. 1 2 3 4 5 6  "যে ছিলো হৃদয়ের আঙিনায়…"। *চ্যানেল আই অনলাইন*। ২০২০-০৮-১০। সংগ্রহের তারিখ ২০২১-০২-০১।
2. ↑  "বন্ধু নিয়ে বিখ্যাত ১০ গান"। *যুগান্তর*। সংগ্রহের তারিখ ২০২০-০১-২২।
3. ↑  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। *fdc.gov.bd*। বাংলাদেশ চলচ্চিত্র উন্নয়ন কর্পোরেশন। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।
4. ↑  "আনত্মর্জাতিক পরিমন্ডলে বাংলাদেশের সিনেমা"। *আনন্দ আলো*। ২০১৬-০৫-১৯। ২০২০-০২-১৫ তারিখে মূল থেকে আর্কাইভ করা। সংগ্রহের তারিখ ২০২০-০২-০২।
5. ↑  "Runa Laila - Bondhu Tin Din Tor Bari 1984"। *বিবিসি এশিয়ান নেটওয়ার্ক*। ২০১৩-১২-০৪। সংগ্রহের তারিখ ২০২০-০২-০২ – ইউটিউব-এর মাধ্যমে।
6. ↑  "Bondhu Tin Din"। *আলিফ আলাউদ্দিন*। ২০১৫-০৯-১২। সংগ্রহের তারিখ ২০২০-০২-০২ – ইউটিউব-এর মাধ্যমে।
**হাকব পারনহান স্টেট মিউজিকাল কমেডি থিয়েটার**, আর্মেনিয়া ইয়েরেভেন এর অন্যতম থিয়েটারগুলির মধ্যে একটি, ১৯৪১ সালে প্রতিষ্ঠিত। এটা প্রজাতন্ত্র চত্বর এর কাছাকাছি কেনট্রন জেলার ভাজেন সারজহান স্ট্রিটে অবস্থিত। এটি পশ্চিম আর্মেনিয়ান প্রখ্যাত ব্যঙ্গ- রচয়িতা হ্যাগপ বারোনিহান (পূর্ব আর্মেনীয় ভাষায় হাকব পারনহান উচ্চারিত) এর নামকরণে করা হয়।

ইতিহাস
------

থিয়েটার বিল্ডিং এর প্রবেশদ্বার প্রাচীরের উপর একটি ফলক উৎসর্গীকৃত কর্প খচভানকান
২২ শে জুন, ১৯৪২ সালে, থিয়েটারটি খোলা হয়েছিল। প্রথম শৈল্পিক পরিচালক ছিলেন শারা তালহান। অনেক সুপরিচিত ব্যক্তি থিয়েটারে কাজ করতেন, যেমন, আর্টেমী আইভাজহান, বর্ধন আজমিহান, মিকেল আর্চিহান, কর্প খচভানকান, স্যাৎলানা গ্রিগোরিহান, আরমান এলবাকহান, ইয়র্ভান্ড গাজঞ্চিহান এবং অন্যান্যরা।

হাকব পারনহান স্টেট মিউজিকাল কমেডি থিয়েটার, আর্মেনিয়া, জর্জিয়া, ইরান, ইংল্যান্ড, যুক্তরাষ্ট্র এ আন্তর্জাতিক থিয়েটার উত্সবে অংশগ্রহণ করেছিল।

২০০৯ সালের, ফেব্রুয়ারি তে, আর্মেনিয়ার আর্ট্যাজাদ -২০০৯ উৎসবের সেরা উপস্থাপনা পুরস্কার পান ইয়র্ভান্ড গাজঞ্চিহান, তিনি ১৯৯৩ সাল থেকে থিয়েটারের শৈল্পিক পরিচালক।

আরও দেখুন
---------

হাকব পারনহান স্টেট মিউজিকাল কমেডি থিয়েটার
* Sundukyan State Academic Theatre of Yerevan

তথ্যসূত্র
---------

1. ↑  "H. Paronyan State Theatre of Musical Comedy"। ৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৮।

সংযোগ
-----

* Official site
বীজগণিতের ক্ষেত্রে, **বহুপদী ভাগশেষ উপপাদ্য** বা **বেজআউটের ক্ষুদ্র তও্ব**(ইটিয়েন বেজাউটের নামে নামকরণ করা হয়েছে)  যা বহুপদের ইউক্লিডিয়ান ভাগের একটি প্রয়োগ। এটিতে বলা হয়েছে যে, একটি বহুপদ{\displaystyle f(x)} কে একটি রৈখিক বহুপদ {\displaystyle (x-r)} দ্বারা ভাগ করলে **ভাগশেষ** সমান {\displaystyle f(r)}হবে। নির্দিষ্টভাবে, {\displaystyle f(x)} এর {\displaystyle (x-r)} একটি ভাজক যদি এবং কেবল যদি {\displaystyle f(r)=0,}  এটি উৎপাদক উপপাদ্য হিসাবে পরিচিত একটি বৈশিষ্ট্য ।

উদাহরণ
------

### উদাহরণ ১

ধরি, {\displaystyle f(x)=x^{3}-12x^{2}-42} । এর বহুপদী {\displaystyle f(x)} দ্বারা {\displaystyle (x-3)}ভাগ করলে ভাগফল দেয় {\displaystyle x^{2}-9x-27} এবং ভাগশেষ {\displaystyle -123} । অতএব, {\displaystyle f(3)=-123} ।

### উদাহরণ ২

দেখাও যে,বহুপদী ভাগশেষ উপপাদ্য একটি যেকোন দ্বিতীয় ডিগ্রি বহুপদের জন্য সত্য।{\displaystyle f(x)=ax^{2}+bx+c} বীজগণিত ম্যানিপুলেশন ব্যবহার করে:

{\displaystyle {\begin{aligned}{\frac {f(x)}{x-r}}&={\frac {a{x^{2}}+bx+c}{x-r}}\\&={\frac {a{x^{2}}-arx+arx+bx+c}{x-r}}\\&={\frac {ax(x-r)+(b+ar)x+c}{x-r}}\\&=ax+{\frac {(b+ar)(x-r)+c+r(b+ar)}{x-r}}\\&=ax+b+ar+{\frac {c+r(b+ar)}{x-r}}\\&=ax+b+ar+{\frac {a{r^{2}}+br+c}{x-r}}\end{aligned}}}
উভয় পক্ষকে ( *x* − *r* ) দ্বারা গুন করে।

{\displaystyle f(x)=ax^{2}+bx+c=(ax+b+ar)(x-r)+{a{r^{2}}+br+c}}
যেহেতু {\displaystyle R=ar^{2}+br+c} ভাগশেষ, আমরা অবশ্যই তা দেখিয়েছি যে {\displaystyle f(r)=R} ।

প্রমাণ
------

বহুপদী ভাগশেষ উপপাদ্যটি ইউক্লিডিয়ান ভাগের উপপাদ্য অনুসরণ করে, যা দুটি বহুপদী f ( x ) (ভাজ্য) এবং g( x ) (ভাজক) , ভাগফল Q( x ) এর অস্তিত্ব (এবং স্বতন্ত্রতা) যুক্ত করে তোলে এবং একটি ভাগশেষ R ( x ) যেমন

{\displaystyle f(x)=Q(x)g(x)+R(x)\quad {\text{and}}\quad R(x)=0\ {\text{ or }}\deg(R)<\deg(g).}
{\displaystyle g(x)=x-r,}ভাজক হলে,যেখানে r একটি ধ্রুবক হয় তবে R ( x ) = 0 বা এর ডিগ্রি শূন্য হয়; উভয় ক্ষেত্রেই, R(x) একটি ধ্রুবক যা x মুক্ত হয়ে থাকে  ; এটাই

{\displaystyle f(x)=Q(x)(x-r)+R.}
{\displaystyle x=r} এই সূত্রে স্থাপন করে , আমরা পাই :

{\displaystyle f(r)=R.}
কিছুটা আলাদা প্রমাণ, যা কিছু লোককে আরও প্রাথমিক দিককার হিসাবে প্রদর্শিত হতে পারে, এটি একটি পর্যবেক্ষণ দিয়ে শুরু হয় {\displaystyle x^{k}-r^{k}} ফর্মের শর্তগুলির একটি রৈখিক সংমিশ্রণ {\displaystyle f(x)-f(r)} যার প্রত্যেকটি {\displaystyle x-r} দ্বারা ভাজ্য, অতএব {\displaystyle x^{k}-r^{k}=(x-r)(x^{k-1}+x^{k-2}r+\dots +xr^{k-2}+r^{k-1})}।

প্রয়োগ
-------

বহুপদী ভাগশেষ উপপাদ্যটি {\displaystyle f(r)} মূল্যায়নের জন্য ব্যবহৃত হতে পারে, ভাগশেষ {\displaystyle R} গণনা করার মাধ্যমে। যদিও বহুপদীটির দীর্ঘ ভাগ ফাংশনটির নিজের মূল্যায়নের চেয়েও আরও কঠিন, কৃত্রিম ভাগ গণনাগতভাবে আরও সহজ। সুতরাং, ফাংশনটি কৃত্রিম ভাগ এবং বহুপদী ভাগশেষ উপপাদ্য ব্যবহার করে আরও "সহজভাবে" মূল্যায়ন করা যেতে পারে।

উৎপাদক উপপাদ্যটি ভাগশেষ উপপাদ্যের আরেকটি প্রয়োগ: যদি ভাগশেষ শূন্য হয় তবে রৈখিক ভাজক একটি উৎপাদক । বহুপদী উৎপাদক নির্ণয় করতে উৎপাদক উপপাদ্যের বারবার প্রয়োগ করা যেতে পারে।

তথ্যসূত্র
---------

1. ↑  Piotr Rudnicki (২০০৪)। "Little Bézout Theorem (Factor Theorem)" (পিডিএফ): 49–58।
2. ↑  Larson, Ron (2014), College Algebra, Cengage Learning
3. ↑  Larson, Ron (2011), Precalculus with Limits, Cengage Learning
হাই ব্রিজ আর্মস, জানুয়ারী ২০১২ সালে চিত্রিত, একটি উল্লেখযোগ্য বন্দুকের দোকান যা ক্যালিফোর্নিয়ার সান ফ্রান্সিসকোতে ছিল 
একটি **বন্দুকের দোকান** (এছাড়াও **আগ্নেয়াস্ত্রের দোকান** এবং **বন্দুক স্টোরের** মতো অন্যান্য নামেও পরিচিত) হল একটি ব্যবসা প্রতিষ্ঠান যা খোলা শপিং বিন্যাসে ব্যক্তিদের কাছে হ্যান্ডগান এবং শটগানের মতো ছোট অস্ত্র বিক্রি করে। এটি আগ্নেয়াস্ত্র এবং তাদের অংশগুলির মেরামতও প্রদান করতে পারে। অন্যান্য আইটেম যেমন গোলাবারুদ এবং শিকারের জন্য আনুষাঙ্গিকগুলি প্রায়শই প্রাঙ্গনে বিক্রি হয়, এমনকি স্যুভেনির টি-শার্ট সহ।  প্রায়শই অন্যান্য প্রতিষ্ঠানের স্মারক করা নকশা যেমন ডিপার্টমেন্টাল স্টোরের তাকে পোশাকের কাপড়ের দোকানে বিভিন্ন আইটেম প্রদর্শন করে এবং মুদি দোকানে তাকগুলিতে বিভিন্ন খাদ্যদ্রব্য প্রদর্শন করে, এই সংস্থাগুলি নির্দিষ্ট জাতি-রাষ্ট্র এবং এলাকার উপর নির্ভর করে ব্যাপকভাবে বিভিন্ন বন্দুক নিয়ন্ত্রণ আইনের অধীনে কাজ করে। কিছু অবস্থানে একটি ছোট জায়গায় শুধুমাত্র একজন বন্দুকনির্মাতা নিয়োগ করা যেতে পারে যখন অন্য বড় জায়গায় বেশি ব্যক্তি কাজ করতে পারে।

আরো দেখুন
---------

* অস্ত্র শিল্প
* মার্কিন যুক্তরাষ্ট্রে বন্দুকের প্রদর্শনী
* বন্দুকধারী
* আগ্নেয়াস্ত্রের তালিকা

তথ্যসূত্র
---------

1. 1 2  Harnett, Sam (অক্টোবর ২৭, ২০১৫)। "San Francisco's Last Gun Shop Calls It Quits"। NPR। সংগ্রহের তারিখ ডিসেম্বর ২৯, ২০১৫।
**শ্রী শ্রী রাধা কালাচাঁদ মন্দির** টাঙ্গাইল জেলার মির্জাপুর উপজেলার জামুর্কী ইউনিয়নের পাকুল্যা গ্রামে অবস্থিত এবং ১১৯৫ বঙ্গাব্দে প্রতিষ্ঠা একটি হিন্দু মন্দির । মন্দিরটি কারুকার্য দেখে স্বর্ণ দিয়ে মোড়ানো মনে হওয়ায় এটি ‘স্বর্ণ মন্দির’ নামেও পরিচিত ।

ইতিহাস ও প্রতিষ্ঠা
------------------

১১৯৫ বঙ্গাব্দে রাম মোহন সাহা ও গৌর মোহন সাহা নামের দুই ভাই মন্দিরটি প্রতিষ্ঠা করেন ।

আগে একতলা পাকা মন্দিরটি দুই বার সংস্কার করা হয়। সম্প্রতি এলাকার সমাজ হিতৈষী ব্যক্তিরা মন্দিরটিকে বাংলাদেশসহ দেশ-বিদেশে অন্যতম কারুকার্যসমৃদ্ধ ঐতিহাসিক মন্দির হিসেবে প্রতিষ্ঠার লক্ষ্যে পুনর্নির্মাণের উদ্যোগ নেন। চার বছর পূর্বে প্রায় ৬০ ফুট উঁচু মন্দিরটি নতুন রূপে নির্মাণ কাজ শুরু করেন তারা। এর আগে বাংলাদেশ ও ভারতসহ বেশকিছু দেশের মন্দির পরিদর্শন করে মন্দিরটির নক্সা তৈরি করা হয়। মন্দিরটি নির্মাণে ভারতের মুর্শিদাবাদ থেকে কারুশিল্পী আনা হয়। এছাড়া ঢাকা চারুকলা ইনস্টিটিউটের শিল্পীরা ছাড়াও দেশের নামকরা কারুশিল্পীদের সহযোগিতা নেয়া হয়েছে এটি নির্মাণে। মন্দিরটির মধ্যে বিভিন্ন দেবদেবীর প্রতিকৃতি নিপুণভাবে তৈরি করা হয়েছে। পুণ্যার্থী ও দর্শণার্থীদের আকর্ষণ করার জন্য মন্দিরটিতে সোনালি রঙের প্রলেপ দেয়া হয়েছে। দূর থেকে মনে হয় এটি একটি স্বর্ণ খচিত মন্দির। অনেকে এই মন্দিরটিকে বাংলার ‘স্বর্ণ মন্দির’ হিসেবেও আখ্যা দিচ্ছেন।

সর্বশেষ ১৪২৩ বঙ্গাব্দ বা ইংরেজি ২০১৬ সালে মন্দিরটির অবকাঠামোগত উন্নয়নের উদ্যোগ নেয় স্থানীয়রা। বর্তমানে মন্দির প্রাঙ্গণে একটি গ্রন্থাগার, অতিথিশালা (নির্মাণাধীন), নাট মন্দির, শিব মন্দির ও রন্ধনশালা রয়েছে।

পূজা অর্চনা
-----------

মন্দিরটি প্রতিষ্ঠার পর থেকে এখানে গীতাপাঠ, মহানাম যজ্ঞানুষ্ঠান, শ্রীকৃষ্ণের জন্মাষ্টমী, দোলযাত্রা ও ঝুলনযাত্রা সহ সারা বছর সনাতন ধর্মাবলম্বীদের বিভিন্ন ধর্মীয় অনুষ্ঠান হয়ে থাকে।

তথ্যসূত্র
---------

1. ↑  "শ্রী শ্রী রাধা কালাচাঁদ মন্দির উদ্বোধন"। [*স্থায়ীভাবে অকার্যকর সংযোগ*]
2. ↑  "শ্রী শ্রী রাধাকালাচাঁদ বিগ্রহ মন্দির - মন্দির দর্শন"। *mandirdarshanbd.com*। সংগ্রহের তারিখ ২০২২-০৭-১৩।
3. 1 2  "'স্বর্ণ মন্দির'-এ যেতে পারছেন না দর্শণার্থীরা"। *মানবজমিন*। সংগ্রহের তারিখ ২০২২-০৭-১৩।
4. ↑  জনকন্ঠ, দৈনিক। "দৃষ্টিনন্দন স্থাপত্য- নতুন রূপে রাধা কালাচাঁদ মন্দির"। *দৈনিক জনকন্ঠ || Daily Janakantha* (ইংরেজি ভাষায়)। সংগ্রহের তারিখ ২০২২-০৭-১৩।
মরথাল্লি সেতু থেকে বহিঃস্ত চক্রপথ
বাইরের রিং রোড (ORR) হল একটি রিং রাস্তা যা ভারতের ব্যাঙ্গালোরে, শহরের বাইরের পাশে বৃত্তাকারে বিস্তৃত। এই ৬০ কিলোমিটার দীর্ঘ রাস্তা 1 ব্যাঙ্গালোর ডেভেলপমেন্ট অথরিটি দ্বারা তৈরি করা হয়েছিল এবং ১৯৯৯ এবং ২০০২ সালের মাঝামাঝি সময়ে বিভিন্ন বিভাগ খোলা হয়েছিল। বাইরের রাঙার রাস্তাটি শহরের চারপাশের সমস্ত প্রধান হাইওয়েগুলি সংযোগ করে- তুমকুর রোড (NH 4), বেল্লারী রোড  ওল্ড মাদ্রাস রোড (এনএ 4), হোসুর রোড (এনএ 7), ব্যানারঘাটা রোড, কানাকাপুর রোড (এনএইচ 209), মাইসোর রোড (এসএইচ -17) ও মাগাদি রোড।,"এটি হেবলবল (এনএইচ 7), বনস্বাডী, কৃষ্ণরাজপুরম (এনএইচ 4), মরহহহল্লী, এইচএসআর লেইউট, মাধিওয়াল (এনএইচ 7), বিটিএম লেআউট, জেপি নগর, বনশঙ্কারি, কেনারী, বেঙ্গালুরুর বিশ্ববিদ্যালয়, নাগরভবি, নন্দিনী লেআউট, কেনারী উপনগর ও গোকুলা
প্রথমে শহরের বেঙ্গালুরু শহরের ট্র্যাক ট্র্যাফিককে রাখা কল্পনা করা হয়েছিল, শহরটি বাইরের রিং রোডটি অতিক্রম করেছে।"নন্দী ইনফ্রাস্ট্রাকচার করপোরেশন লিমিটেড বেঙ্গলুর মৈসুর অবকাঠামো করিডোর প্রকল্পের (বিএমআইসি) অংশ হিসাবে প্রায় বেঙ্গালুরুর একটি আংশিক রিং রোড সম্পন্ন করেছে।বিডিএ এবং বিএমআরডিএর বিদ্যমান আংটি রাডের বাইরে আরও তিনটি রিং রাস্তার পরিকল্পনা রয়েছে। এর মধ্যে প্রথম, পেরিফেরাল রিং রোডটি বিএমআইসি-পিআরআর থেকে কয়েক কিলোমিটার দূরে চালানো হবে।"দ্বিতীয় এবং তৃতীয়টি যথাক্রমে ইন্টারমিডিয়েট রিং রোড এবং স্যাটেলাইট টাউন রিং রোড নামে পরিচিত হবে।

আরও দেখুন
---------

* অভ্যন্তরীণ চক্রপথ, গুন্তুর

তথ্যসূত্র
---------

1. ↑  Poovanna, Sharan (১ জুলাই ২০১৬)। "Can the metro solve Bengaluru's traffic problem?"। *Mint*। সংগ্রহের তারিখ ১৭ ফেব্রুয়ারি ২০১৭।
**কার্ল ম্যাকআর্থার টাকেট** (ইংরেজি: Carl Tuckett; জন্ম: ১৮ মে, ১৯৭০) চার্লসটাউন এলাকায় জন্মগ্রহণকারী ওয়েস্ট ইন্ডিয়ান আম্পায়ার ও সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন **কার্ল টাকেট**।

খেলোয়াড়ী জীবন
---------------

১৯৯৪-৯৫ মৌসুম থেকে ২০০৪ সাল পর্যন্ত কার্ল টাকেটের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কার্ল টাকেট। ৮ এপ্রিল, ১৯৯৮ তারিখে পোর্ট অব স্পেনে সফরকারী ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

অংশগ্রহণকৃত একমাত্র ওডিআইয়ে ৮ ওভারে ২/৪১ বোলিং পরিসংখ্যান গড়েন। ৮ এপ্রিল, ১৯৯৮ তারিখে কুইন্স পার্ক ওভালে অনুষ্ঠিত সফরকারী ইংল্যান্ড দলের বিপক্ষে খেলায় তিনি অ্যালেক স্টুয়ার্ট ও গ্রেইম হিকের উইকেট লাভ করেন।

আম্পায়ারিত্বে অংশগ্রহণ
-----------------------

ক্রিকেট খেলা থেকে অবসর গ্রহণের পর আম্পায়ারিত্বের দিকে ধাবিত হন কার্ল টাকেট। এপ্রিল, ২০১৫ সালে সফররত ইংরেজ একাদশের বিপক্ষে সেন্ট কিটস আমন্ত্রিত একাদশের মধ্যকার খেলা পরিচালনা করেন।

নভেম্বর, ২০১৫ সালে প্রথম-শ্রেণীর রিজিওন্যাল ফোর ডে কম্পিটিশনে লিওয়ার্ড আইল্যান্ডস বনাম ত্রিনিদাদ ও টোবাগোর প্রথম-শ্রেণীর খেলায় প্রথমবারের মতো আম্পায়ারের দায়িত্ব পালন করেন। অক্টোবর, ২০১৬ সালে আইসিসি বিশ্ব ক্রিকেট লীগ চতুর্থ বিভাগের খেলা পরিচালনার লক্ষ্যে আটজন আম্পায়ারের অন্যতম হিসেবে মনোনীত হন।

তথ্যসূত্র
---------

1. ↑  "England tour of West Indies, Tour Match: St Kitts Invitational XI v England XI at Basseterre, Apr 6-7, 2015"। *CricInfo*। সংগ্রহের তারিখ ৮ এপ্রিল ২০১৫।
2. ↑  Carl Tuckett as umpire in first-class matches – CricketArchive. Retrieved 24 February 2016.
3. ↑  "Los Angeles gets ready to host ICC WCL Division 4 event"। *International Cricket Council*। ২১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৬।

আরও দেখুন
---------

* রল লুইস
* নিল ম্যাকগারিল
* প্রথম-শ্রেণীর ক্রিকেট দলসমূহের বর্তমান তালিকা
* ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে কার্ল টাকেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কার্ল টাকেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
এই নিবন্ধটি কোয়ান্টাম বলবিদ্যার **বহু-বস্তু সমস্যা** সম্পর্কে। চিরায়ত বলবিদ্যার n-বস্তু সমস্যার জন্য জন্য N-বস্তু সমস্যা দেখুন।
ছিন্নায়িত তিন-বস্তু সমস্যার বিভব শক্তি বিশ্লেষণ।
বিপুল সংখ্যক মিথষ্ক্রিয়াশীল কণা দ্বারা গঠিত কোন সূক্ষ্ম বা মাইক্রোস্কোপিক ব্যবস্থার বৈশিষ্ট্য সংক্রান্ত ভৌত সমস্যাগুলোর সুবিস্তৃত পরিসরের একটি সাধারণ নাম হল **বহু-বস্তু সমস্যা** (Many-body Problem)। সিস্টেমের নিখুঁত বর্ণনা দেওয়ার জন্য কোয়ান্টাম বলবিজ্ঞানকে এখানে যে ব্যবহৃত হতে হয়েছে মাইক্রোস্কোপিক শব্দটি সেটাই বোঝাচ্ছে। বিশেষক্ষেত্রে তিন-বস্তু সিস্টেম (ফাডেফ সমীকরণ) এবং চার-বস্তু সিস্টেমকে (ফাডেফ–ইয়াকুভস্কি সমীকরণ) বহু-বস্তু সমস্যারূপে ব্যবহার করা যেতে পারে এবং কখনো কখনো একে একইভাবে কিছু-বস্তু সমস্যার মত পৃথক পৃথকভাবে শ্রেণিবদ্ধ করা যেতে পারে। তথাপি ‘কার্যত অসীম’, ‘সমসত্ত্ব’ কিংবা স্ফটিকের ন্যায় ‘পর্যায়বৃত্ত’ ব্যবস্থার ক্ষেত্রে আলোচ্য "*বহু*" শব্দটি শূন্য থেকে অসীম পর্যন্ত যেকোন সংখ্যা নির্দেশ করতে পারে। এ ধরনের কোয়ান্টাম ব্যবস্থায় দুটি কণার মধ্যকার পুনরাবৃত্তিক মিথস্ক্রিয়া কোয়ান্টাম অনুবন্ধ বা কোয়ান্টাম জটের সৃষ্টি করতে পারে। এর ফলে সিস্টেমের তরঙ্গ ফাংশন বিপুল পরিমাণ তথ্যযুক্ত এক জটিল বিষয় হয়ে উঠে যা নিশ্চিত বা বিশ্লেষণী হিসাবকে সচরাচর অবাস্তব এমনকি অসম্ভব পর্যন্ত করে ফেলে। বহু-বস্তুর তাত্ত্বিক পদার্থবিজ্ঞান তাই প্রায় ক্ষেত্রেই আসন্নায়ন বা সমস্যার একটি সেট এবং বিজ্ঞানে একে কম্পিউটার জগতের অতীব সংশ্লিষ্ট ক্ষেত্ররূপে নির্ধারণ করা হয়।

উদাহরণ
------

* ঘন বস্তুর পদার্থবিজ্ঞান (কঠিন অবস্থার পদার্থবিজ্ঞান, ন্যানোপ্রযুক্তি, অতিপরিবাহিতা)
* বোস-আইনস্টাইন ঘনীভবন এবং অতি তারল্য
* কোয়ান্টাম রসায়ন (গাণিতিক রসায়ন, আণবিক পদার্থবিজ্ঞান)
* পারমাণবিক পদার্থবিজ্ঞান
* নিউক্লিয় পদার্থবিজ্ঞান (নিউক্লিয় গঠন, নিউক্লিয় বিক্রিয়া, নিউক্লিয় পদার্থ)
* কোয়ান্টাম ক্রোমোডায়নামিকস, (ল্যাটিস কিউসিডি, হ্যাড্রন বর্ণালীবীক্ষণ, কিউসিডি পদার্থ, কোয়ার্ক-গ্লুয়ন প্লাজমা)

উদ্দেশ্য
--------

* গড়-ক্ষেত্র তত্ত্ব এবং এর সম্প্রসারণ (যেমন— হর্ট্রী-ফক পদ্ধতি, র‍্যান্ডম ফেজ অ্যাপ্রোক্সিমেশন)
* গতীয় গড়-ক্ষেত্র তত্ত্ব
* বহু-বস্তু ক্ষোভ তত্ত্ব এবং গ্রীনের ফাংশন ভিত্তিক পদ্ধতিসমূহ
* রূপরেখা মিথস্ক্রিয়া
* যুগল গুচ্ছ
* বিভিন্ন মন্টি-কার্লো অভিগমন
* ঘনত্ব কার্যকরী তত্ত্ব
* ল্যাটিস গজ তত্ত্ব
* ম্যাট্রিক্স গুণন অবস্থা

তথ্যসূত্র
---------

* Jenkins, Stephen। "The Many Body Problem and Density Functional Theory"।
* Thouless, D. J. (১৯৭২)। *The quantum mechanics of many-body systems*। New York: Academic Press। আইএসবিএন 0-12-691560-1।
* Fetter, A. L.; Walecka, J. D. (২০০৩)। *Quantum Theory of Many-Particle Systems*। New York: Dover। আইএসবিএন 0-486-42827-3।
* Nozières, P. (১৯৯৭)। *Theory of Interacting Fermi Systems*। Addison-Wesley। আইএসবিএন 0-201-32824-0।
* Mattuck, R. D. (১৯৭৬)। *A guide to Feynman diagrams in the many-body problem*। New York: McGraw-Hill। আইএসবিএন 0-07-040954-4।
বিশ্বনাথ ঘাটে থাকা মূল 'বিশ্বনাথ মন্দির'
**বিশ্বনাথ মন্দির** শোণিতপুর জেলার বিশ্বানাথ ঘাটে অবস্থিত একটি মন্দির। সম্ভবত ৬৫০-৯৯০ খ্রিস্টাব্দে শালস্তম্ভ বংশের রাজারা প্রথমে বিশ্বনাথের নামে শৈলমন্দির স্থাপন করেছিলেন। ১৬১৫ সালে মোগল সেনাপতি সত্রাজিত এই অঞ্চল আক্রমণ করে মন্দিরের সোনা রূপার আসলার সাথে দুইজন (কোনো বুরঞ্জীর মতে তিনজন) দেবদাসীও ধরে নিয়ে যান, তখন থেকেই স্বর্গদেউদের বিশেষ দৃষ্টি বিশ্বনাথের প্রতি আকর্ষণ হয়। ১৬১৫ সাল থেকে ১৬২০ সালের মধ্যে পুরানো পাথরের মন্দিরটি ভেঙে পড়ায় ১৬২১ সালে স্বগদেউ প্রতাপ সিংহ মোমাই তামুলী বরবরুয়ার দ্বারা বিশ্বনাথ মন্দির নির্মাণ করান। আজ ব্রহ্মপুত্রের গর্ভের যেস্থানে প্রাচীন মন্দিরের ভগ্নাবশেষ দেখা যায়, তখন সেই স্থান যথেষ্ট উঁচু ও শিলাময় ছিল এবং সেখানে এই মন্দির তৈরি হয়েছিল। রাজেশ্বর সিংহের সময়ে হওয়া প্রবল বন্যায় পুরানো বিশ্বনাথ মন্দির ধ্বংসপ্রাপ্ত হয়। এর ফলে প্রাচীন পীঠস্থান ব্রহ্মপুত্রের গর্ভে ডুবে যায় এবং সেই স্থানে নতুন মন্দির নির্মাণ অসম্ভব হওয়ায় সেই স্থান থেকে ২০০মিটার পশ্চিমে বর্তমান স্থানে লক্ষ্মী সিংহ স্বর্গদেব ১৭৭৪ সালে ধ্বংসপ্রাপ্ত মন্দির থেকে অনেক শিলা-ইট আনিয়ে নতুনভাবে সামান্য রূপে বিশ্বনাথ মন্দির তৈরি করে দেন।

'বিশ্বনাথ মঠ' নামে পরিচিত বর্তমান ভেঙে যাওয়া পাথর ইট দিয়ে তৈরি ১০ মিটার উঁচু এই মন্দিরটি চারপিঠি। মন্দিরটি ছোট হলেও এসময় এটি বিবিধ চিত্রে সাজানো ছিল। উক্ত মন্দিরে থাকা ৬৩ সে:মি: উঁচু দেবতার মূর্তি এবং ১১ সে:মি: উঁচু পঞ্চানন দশভুজা শিবের মূর্তি দুটি বর্তমান তেজপুর জেলা সংগ্রহালয়ে রাখা হয়েছে।

আগে বিশ্বনাথ দেবালয় আসামের কেবল মহাপীঠই ছিল না, এটি আসামের নাটঘর হিসাবেও প্রসিদ্ধি লাভ করেছিল। এখানে চর্চা করা 'নট-নর্তকী' এবং ওজাপালি নৃত্য বর্তমান বিলুপ্ত। শিবরাত্রি এবং গোসাঁই ফুরোয়া উৎসবের বর্তমানেও চল আছে।

সাথে দেখুন
----------

* বিশ্বনাথ ক্ষেত্র

তথ্যসূত্র
---------

1. 1 2  ডঃ নিত্যানন্দ গগৈ, তুলসী ফুকন এবং শিবনাথ বরঠাকুর; বিশ্বনাথ-লহরি (স্মৃতিগ্রন্থ:বিশ্বনাথ উৎসব), প্রকাশ:২০০৬
ইরান-তুর্কমেনিস্তানের সংলগ্ন অঞ্চলের মানচিত্র।
**কাশাফ নদী** বা **কাশাফরুদ** (পার্শি ‏کشف‎, *কা-শা-ফ*, বাংলা সমতুল্য শব্দ 'কচ্ছপ'; পার্শি ভাষায় 'রুদ' শব্দের অর্থ 'নদী') হল উত্তরপূর্ব ইরানের একটি নদী। রাজাভি খোরসন প্রদেশের বিনালুদ পর্বতশ্রেণীতে উৎপন্ন এই নদীটি প্রথমে পূর্বদিকে প্রবাহিত হয়ে ইরান-তুর্কমেনিস্তান সীমানায় এসে উপস্থিত হয়েছে ও শেষে ইরান-তুর্কমেনিস্তান যৌথ বাঁধের ৫ কিলোমিটারের মধ্যেই আফগানিস্তান থেকে আসা উত্তরমুখী হরি নদীতে মিলিত হয়েছে। সবমিলিয়ে এই নদীর প্রবাহপথ ২৯০ কিলোমিটার লম্বা।

ইরানে এই নদীর তীরে দুটি বিখ্যাত ও প্রাচীন শহর গড়ে উঠেছে। এদের একটি চেনারান ও অন্যটি রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর[1] মাশহাদ। এছাড়া এই নদীর উপত্যকা ইরানের একটি গুরুত্বপূর্ণ প্রত্নতাত্ত্বিক অঞ্চল হিসেবেও গণ্য করা হয়ে থাকে। নব্যপ্রস্তর যুগের অনেক প্রত্নতাত্ত্বিক উপাদান এই অঞ্চলে পাওয়া গেছে। এই অঞ্চলে প্রাপ্ত ৮০ হাজার বছরেরও বেশি পুরনো এইসব প্রত্নতাত্ত্বিক নিদর্শনগুলি ইরানে পাওয়া এ' পর্যন্ত সবচেয়ে প্রাচীন মনুষ্যবসতির সাক্ষ্য বহন করে।[2]

তথ্যসূত্র
---------

1. ↑  Zabeth, Hyder Reza. Landmarks of Mashhad. Mashhad: Islamic Research Foundation, 1999. পৃঃ ৯।
2. ↑  Ariai, A. and C. Thibault, 1975-77 "Nouvelles precisions à propos de l'outillage paleolithique ancient sur galets du Khorassan (Iran)," Paleorient 3, পৃঃ ১০১-৮।
**পালবন্তাঙ্গল** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত পালবন্তাঙ্গল রেলওয়ে স্টেশন৷ চেন্নাই আন্তর্জাতিক বিমানবন্দরের নিকটবর্তী লোকালয়গুলির মধ্যে এটি একটি৷

এটি বৃৃৃহত্তর নঙ্গানলুরের অন্তর্গত এবং এই লোকালয়ের এবং পার্শ্ববর্তী রেলস্টেশনের নাম একই৷ ১৯৭০ খ্রিস্টাব্দে সেন্ট থমাস মাউন্ট ও মীনমবক্কমের মধ্যবর্তী স্টেশন রূপে এটি নির্মিত হয়৷ বেম্বুলি আম্মা মন্দির, রাজরাজেশ্বরী মন্দির ও ৩২ ফুট উঁচু অঞ্জনেয় মন্দিরে গন্তব্যের উদ্দেশ্যে এই স্টেশনটি দর্শনার্থীদের জন্য সুবিধাজনক৷ পালবন্তাঙ্গল ভূগর্ভ পথ জিএসটি রোড থেকে নঙ্গানলুরের মূল সড়ককে যুক্ত করেছে৷

মূল নাম পল্লবন তাঙ্গল ইংরাজীকৃৃৃত হয়ে পাল(বা পল)বন্তাঙ্গল-এ পরিণত হয়েছে৷ এই অঞ্চল ও পার্শ্ববর্তী এলাকা পল্লব রাজাদের দ্বারা শাসিত হতো; এখানে অবস্থিত একটি বাঁধানো জলাধার পল্লবদের শাসনকালে কোনো এক রাজা নির্মাণ করেছিলেন৷ জলাধারের বাইরের অংশকে তামিল ভাষায় তাঙ্গল বলা হতো৷ পল্লব রাজাদের তৈরি জলাধারের আশেপাশের অঞ্চল তাই পল্লবন্তাঙ্গল নামে পরিচিত হয়৷ রাজা কৃষ্ণদেবরায়ের রাজত্বকালে নির্ধারিত কম্মনাইডুদের স্থানগুলির মধ্যে এটি একটি৷

তথ্যসূত্র
---------

1. ↑  "Electric Traction - I"। IRFCA.org। সংগ্রহের তারিখ ১৭ নভে ২০১২।
2. ↑
3. ↑
4. ↑
**থুব-ব্স্থান-ঙ্গাগ-দ্বাং** (ওয়াইলি: *Thub bsthan ngag dbang*) বা **ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ** (ওয়াইলি: *bstan 'dzin ngag dbang 'jigs med ngag phyug*) (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের **বিংশ কুশোক বাকুলা রিনপোছে** বা প্রধান।

জন্ম ও শৈশব
-----------

থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।

তথ্যসূত্র
---------

1. ↑  "buddhachannel.tv - Kushok Bakula Rinpoche born again in Ladakh"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।
2. ↑  "ladkhstudies.org - Bakula Rinpoche"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।
3. ↑  "reachladakh.com - Arrival of 20th Bakula Rinpoche in his monastery"। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।

|
|  |
| পূর্বসূরীঙ্গাগ-দ্বাং-ব্লো-ব্জাং-থুব-ব্স্থান-ম্ছোগ-নোর | **থুব-ব্স্থান-ঙ্গাগ-দ্বাং বিংশ কুশোক বাকুলা রিনপোছে** | উত্তরসূরী-- |
|
**এডউইন জর্জ ম্যাকলিওড** (ইংরেজি: Eddie McLeod; জন্ম: ১৪ অক্টোবর, ১৯০০ - মৃত্যু: ১৪ সেপ্টেম্বর, ১৯৮৯) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ বোলিংয়ে পারদর্শী ছিলেন **এডি ম্যাকলিওড**।

প্রথম-শ্রেণীর ক্রিকেট
---------------------

১৯২০-২১ মৌসুম থেকে ১৯৪০-৪১ মৌসুম পর্যন্ত এডি ম্যাকলিওডের প্রথম-শ্রেণীর খেলোয়াড়ী জীবন চলমান ছিল। মাঝারিসারি কিংবা ব্যাটিং উদ্বোধন করতেন এডি ম্যাকলিওড। এছাড়াও, লেগ স্পিন বোলিংয়ে দক্ষ ছিলেন। ১৯২০-২১ মৌসুম থেকে ১৯২৩-২৪ মৌসুম পর্যন্ত অকল্যান্ডের পক্ষে খেলেন। এরপর ১৯২৫-২৬ মৌসুম থেকে ১৯৪০-৪১ মৌসুম পর্যন্ত ওয়েলিংটনে খেলেন। তন্মধ্যে, ১৯৩৯-৪০ ও ১৯৪০-৪১ মৌসুমে ওয়েলিংটন দলের অধিনায়কের দায়িত্ব পালন করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এডি ম্যাকলিওড। ২৪ জানুয়ারি, ১৯৩০ তারিখে ওয়েলিংটনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯২৯-৩০ মৌসুমে এমসিসি দল নিউজিল্যান্ড গমনে আসে। এ সময়েই নিউজিল্যান্ড দল তাদের ইতিহাসের প্রথম টেস্ট সিরিজে অংশ নেয়। এডি ম্যাকলিওড ওয়েলিংটনের সদস্যরূপে সফরকারীদের বিপক্ষে ৩৭ ও অপরাজিত ২১ এবং ৩/৭ ও ৪/৫৬ বোলিং পরিসংখ্যান দাঁড় করিয়েছিলেন। এর পরপরই নিউজিল্যান্ড দল প্রথম টেস্ট খেলতে নামে ও পরাজিত হয়। দ্বিতীয় টেস্টে নতুন তিনজন খেলোয়াড়ের একজন ছিলেন তিনি। নিউজিল্যান্ড দলের খেলার উত্তরণ ঘটে ও খেলাটিকে ড্রয়ের দিকে নিয়ে যায়। তবে, তিনি সফলতার স্বাক্ষর রাখতে পারেননি। এরপর আর তাকে দলে নেয়া হয়নি।

অবসর
----

টেস্ট সিরিজ শেষে দুই সপ্তাহ পর অকল্যান্ডের বিপক্ষে ১০২ ও ৩৫ রান তুলেন। ক্রিকেট খেলার পাশাপাশি হকি খেলায়ও দক্ষ ছিলেন এডি ম্যাকলিওড। নিউজিল্যান্ড দলের পক্ষে হকি খেলায় অংশ নেন ও পরবর্তীকালে জাতীয় পর্যায়ের হকি খেলোয়াড় নির্বাচকের ভূমিকায় অবতীর্ণ হয়েছিলেন।

১৪ সেপ্টেম্বর, ১৯৮৯ তারিখে ৮৮ বছর বয়সে অকল্যান্ড এলাকায় এডি ম্যাকলিওডের দেহাবসান ঘটে।

তথ্যসূত্র
---------

1. ↑  Wellington v MCC 1929-30
2. ↑  *Wisden* 1990, p. 1207.

আরও দেখুন
---------

* জন মিলস
* জর্জ ডিকিনসন
* এক টেস্টের বিস্ময়কারী
* ক্যান্টারবারি ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* ১৯২৯-৩০ ইংল্যান্ড ক্রিকেট দলের নিউজিল্যান্ড সফর

বহিঃসংযোগ
---------

* ইএসপিএনক্রিকইনফোতে এডি ম্যাকলিওড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এডি ম্যাকলিওড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**শারিফাহ জারেনা** হলেন ব্রুনাইয়ের একজন নারী বৈমানিক, যিনি ব্রুনাইয়ের প্রথম নারী বৈমানিক হিসেবে বাণিজ্যিক বিমানের মূল বৈমানিক হিসেবে দায়িত্ব পালন করেছেন।

জীবনী
-----

শারিফাহ জারেনা ২০০৩ সালে যুক্তরাজ্যের ক্যাবায়ের ফ্লাইং স্কুল থেকে পাইলট ক্যাডেট হিসেবে শিক্ষাগ্রহণ সম্পন্ন করেন। ২০০৪ সালে তিনি যুক্তরাজ্যের লোগোনাইর এয়ারলাইন্সের সাথে দুই বছরের জন্য যুক্ত হন। এরপর তিনি ব্রুনাইয়ে ফিরে আসেন এবং দেশটির রয়্যাল ব্রুনেই এয়ারলাইন্সের বোয়িং ৭৬৭ উড়োজাহাজে ফার্স্ট অফিসার হিসেবে দায়িত্ব গ্রহণ করেন।

২০০৭ সালে তিনি সিনিয়র ফার্স্ট অফিসার ও ২০১২ সালে প্রধান বৈমানিক হিসেবে পদোন্নতি পান। তিনি ব্রুনেই এবং গোটা দক্ষিণ-পূর্ব এশিয়ার প্রথম নারী বৈমানিক হিসেবে কোনো বাণিজ্যিক বিমানের প্রধান বৈমানিক হিসেবে দায়িত্ব পালন করেন। তিনি সে সময়ে বলেছিলেন, "বৈমানিক পেশাটিকে মানুষজন সাধারণত পুরুষদের পেশা হিসেবে মনে করে থাকে। একজন নারী হিসেবে, একজন ব্রুনেইয়ীয় নারী হিসেবে এটা একটি বড় অর্জন। এটা নতুন প্রজন্মের নারীদের বলবে যে, তারা যা স্বপ্ন দেখবে, তারা তা অর্জন করতে পারবে।"

২০১৬ সালে তিনি একদল নারী বৈমানিক নিয়ে বিমান পরিচালনা করে ব্রুনেই থেকে ব্রুনেই থেকে সৌদি আরবে বিমান পরিবহন করে ইতিহাস সৃষ্টি করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে বিমান সৌদি আরবে নিয়ে গিয়েছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। তিনি বৈমানিক ডিকে নাদিয়াহ পিজি খাশিয়েম ও সারিয়ানা নর্দিনকে সাথে নিয়ে বিমানযাত্রাটির নেতৃত্ব দিয়েছিলেন।

তথ্যসূত্র
---------

1. 1 2 3 4  "Captain Sharifah Czarena"। Inspire। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
2. ↑  "A day in the life: Captain Sharifah Czarena"। *Travel Weekly*। ১২ অক্টোবর ২০১৬। সংগ্রহের তারিখ ৯ নভেম্বর ২০১৭।
3. 1 2  "First all-women flight crew from Brunei lands in country where women can't drive"। *New York Times*। ১৫ মার্চ ২০১৬। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
4. ↑  O'Shea, Ronan J. (২৩ অক্টোবর ২০১৭)। "Southwest Airlines celebrates first all-female flight crew"। *The Independent*। ১০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।
5. ↑  Sandhu, Serina (১৫ মার্চ ২০১৬)। "Royal Brunei Airlines' first all-female pilot crew lands plane in Saudi Arabia - where women are not allowed to drive"। *The Independent*। সংগ্রহের তারিখ ৯ নভেম্বর ২০১৭।
6. 1 2  "Saudi Arabia: All female Brunei crew in historic flight"। *BBC News*। ১৫ মার্চ ২০১৬। সংগ্রহের তারিখ ৯ নভেম্বর ২০১৭।
**সমাজতান্ত্রিক নারীবাদী দল** ১৮৯৯ সালে লুইস সাউমোনিউ ও এলিসাবেথ রেনাউড দ্বারা প্রতিষ্ঠিত হয়েছিল, উভয়ই শ্রমিক শ্রেণীর সমাজতন্ত্রী যারা ফ্রান্সের শ্রমিক শ্রেণীর মধ্যে নারীবাদ আনতে চেয়েছিলেন। সমাজতান্ত্রিক আন্দোলন ও নারীবাদী আন্দোলন উভয়ই বিদ্যমান ছিল, কিন্তু এই বিন্দুর আগে সামান্য সমাপতিত অংশ ছিল।

ইতিহাস
------

শতাব্দীর শুরুতে চার মিলিয়নেরও বেশি ফরাসি মহিলা বাড়ির বাইরে অ-কৃষি শ্রমে কাজ করছিলেন, কিন্তু সংগঠিত সংস্কার প্রচেষ্টায় তাদের প্রতিনিধিত্বের অভাব ছিল। *সমাজতান্ত্রিক নারীবাদী দল* শ্রমজীবী নারীদের প্রতিনিধিত্বের জন্য একটি অবস্থান প্রদানের আশা করেছিল।

*সমাজতান্ত্রিক নারীবাদী দল* এর মূল ইশতেহারে বলা হয়েছে যে তারা "পুঁজিবাদ দ্বারা ব্যাপকভাবে শোষিত, আইন দ্বারা এবং বিশেষ করে কুসংস্কারের দ্বারা পুরুষদের অধীন মহিলাদের উপর দ্বৈত নিপীড়নের অবসান ঘটাতে চায়।"

দলটি দ্রুত জনপ্রিয়তা লাভ করে, কিন্তু এটি পুরুষ সমাজতন্ত্রীদের থেকে অনাগ্রহের পাশাপাশি বুর্জোয়া ও সর্বহারা নারীবাদীদের মধ্যে শ্রেণী বিরোধের শিকার হয়।

এই শ্রেণী দ্বন্দ্বের একটি ভাল উদাহরণ ১৯০০ সালের একটি কনভেনশনে দেওয়া পরামর্শে দেখা যায় যে, গৃহকর্মীরা প্রতি সপ্তাহে পূর্ণ দিন ছুটি পান, যা ইতিমধ্যে শিল্প শ্রমিকদের জন্য অভিযোজিত একটি পরিমাপ। বুর্জোয়া নারীবাদীরা দ্বিধান্বিত। "নীতিগতভাবে সংস্কার গ্রহণ করার জন্য যথেষ্ট মানবিক হলেও, যখন এই ধরনের সংস্কারগুলি তাদের জীবনযাত্রাকে হুমকির মুখে ফেলে ছিল তখন তারা বিরত ছিল।"

*সমাজতান্ত্রিক নারীবাদী দল*-এর দুই প্রতিষ্ঠাতার মধ্যে দ্বন্দ্বের আকারে কিছু দ্বন্দ্বের সম্মুখীন হয়েছিল, যাদের শুরু থেকেই তাদের পার্থক্য ছিল। এলিসাবেথ রেনাডের লক্ষ্য ছিল সমঝোতামূলক; তিনি সমাজতন্ত্র ও বুর্জোয়া নারীবাদের মধ্যে ব্যবধান দূর করার আশা করেছিলেন। অন্যদিকে লুইস সাউমোনেউ বুর্জোয়া নারীবাদীদের ঘৃণা করতেন, মনে করেছিলেন যে তারা শ্রমিক শ্রেণীর বাস্তবতার সাথে অপরিবর্তনীয়ভাবে যোগাযোগের বাইরে ছিল।

তথ্যসূত্র
---------

1. ↑  Boxer, Marilyn J. and Jean H. Quataert, eds. *Socialist Women: European Socialist Feminism in The Nineteenth and Early Twentieth Centuries*. New York: Elsevier North-Holland, 1978. Print.
2. ↑  French, Marilyn. "Part One: The Twentieth Century- Revolution." *From Eve to Dawn: A History of Women*. New York: Feminist at the City University of New York, 2008. 41-43
3. ↑  Sowerwine, Charles. *Sisters or Citizens?: Women and Socialism in France Since 1876*. Cambridge: Cambridge UP, 1982. Print.
**সমরেশ রায়** (৮ অক্টোবর ১৯২২ - ১৭ জানুয়ারি ২০০৩) ছিলেন ভারতীয় বাঙালি সঙ্গীতশিল্পী। আজীবন অকৃত্রিম বন্ধু ছিলেন বরণীয় সঙ্গীতশিল্পী  হেমন্ত মুখোপাধ্যায়ের।

জন্ম ও প্রারম্ভিক জীবন
----------------------

সমরেশ রায়ের জন্ম ১৯২২ খ্রিস্টাব্দের ৮ই অক্টোবর বৃটিশ ভারতের  কলকাতায় মাতুলালয়ে। পিতা নীতিন্দ্রনাথ রায় ছিলেন ভবানীপুরের মিত্র ইনস্টিটিউশনের প্রধান শিক্ষক। পড়াশোনা করেন মিত্র ইনস্টিটিউশনে এবং  আশুতোষ কলেজে। সঙ্গীত শিক্ষা তারাপদ চক্রবর্তী, চিত্ত রায়, দ্বিজেন চৌধুরী প্রমুখের কাছে। উচ্চাঙ্গ সংগীতের সাথে নজরুলগীতি, অতুলপ্রসাদী, রজনীকান্তের গান ইত্যাদিতে শিক্ষা নেন।

সঙ্গীত-জীবন
-----------

সমরেশ রায় ১৯৪৩ খ্রিস্টাব্দ থেকে দীর্ঘদিন আকাশবাণী কলকাতা কেন্দ্রের নিয়মিত শিল্পী ছিলেন। ১৯৪৫ খ্রিস্টাব্দে আধুনিক গানের প্রথম রেকর্ড প্রকাশিত হয়।  নিউ থিয়েটার্সের *পথ নির্দেশ* ছবিতে তিনি প্রথম নেপথ্যে রবীন্দ্রসঙ্গীতে কণ্ঠ দান করেন। ১৯৪৮ খ্রিস্টাব্দে থেকে তিনি  হেমন্ত মুখোপাধ্যায়ের সহকারী হিসাবে বাংলা ছবিতে সঙ্গীত পরিচালনার কাজ আরম্ভ করেন। হেমন্ত মুখোপাধ্যায়ের সুরে *গরীবের মেয়ে* ছবিতে তার গাওয়া *প্রেম মুরলী বাজে বৃন্দাবনে* জনপ্রিয় হয়। *দেশবন্ধু চিত্তরঞ্জন* ছবিতেও তিনি নেপথ্যে কণ্ঠ দিয়েছিলেন। ১৯৫৪ খ্রিস্টাব্দ হতে ১৯৫৭ খ্রিস্টাব্দ পর্যন্ত তিনি  পশ্চিমবঙ্গ সরকারের লোকরঞ্জন শাখার সাংগীতিক বিভাগে  পঙ্কজকুমার মল্লিকের সহকারী হিসাবে কর্মরত ছিলেন। ১৯৬৩-৬৪ খ্রিস্টাব্দে তিনি আকাশবাণীর লখনউ এবং এলাহাবাদ কেন্দ্রে আমন্ত্রিত শিল্পী হিসাবে গজল এবং ভজন পরিবেশন করেন। ১৯৭০ খ্রিস্টাব্দ হতে ১৯৯০ খ্রিস্টাব্দ পর্যন্ত সময়ে তিনি সহকারী সঙ্গীত পরিচালনার পাশাপাশি রবীন্দ্রসংগীত ও নজরুলগীতির প্রশিক্ষক হিসাবে প্রতিষ্ঠিত ছিলেন। আশির দশকে  কিশোর কুমার তাঁর জীবনের শেষ রবীন্দ্রসঙ্গীতগুলি সমরেশ রায়ের প্রশিক্ষণেই গেয়েছিলেন। 

বাংলা সঙ্গীত মেলার প্রথম বর্ষে তিনি পশ্চিমবঙ্গ সরকার কর্তৃক সংবর্ধিত হন।

তথ্যসূত্র
---------

1. ↑  অভীক চট্টোপাধ্যায়, সম্পাদক (২০১৯)। *হেমন্ত মুখোপাধ্যায় আনন্দধারা*। সপ্তর্ষি প্রকাশন, কলকাতা। পৃষ্ঠা ৯১। আইএসবিএন 978-93-8270-654-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪১৯, আইএসবিএন ৯৭৮-৮১-৭৯৫৫-২৯২-৬
**ফ্রিৎস হেবার** হলেন একজন জার্মানি রসায়নবিদ যিনি ১৯১৮ সালে রসায়নে নোবেল পুরস্কার পেয়েছেন হেবার বস পদ্ধতি উদ্ভাবনের জন্য, যা শিল্প কারখানায় ব্যবহৃত হয় নাইট্রোজেন গ্যাস ও হাইড্রোজেন গ্যাস থেকে অ্যামোনিয়া সংশ্লেষণের জন্য।এই উদ্ভাবনটি বড় পরিসরে সার ও বিষ্ফোরক তৈরির জন্য গুরুত্বপূর্ণ।বর্তমানে বিশ্বের অর্ধেক জনসংখ্যার খাদ্য উৎপাদনের জন্য সার উৎপাদন এই পদ্ধতির অন্তর্ভুক্ত।১৯১৯ সালে হেবার ও ম্যাক্স বর্ন যৌথভাবে ম্যাক্স-বর্ন চক্রের প্রস্তাব করেন, যার মাধ্যমে আয়নিক যৌগের ল্যাটিস শক্তি বের করা যায়।

হেবারকে অবশ্য রসায়নিক যুদ্ধের জনক বলা হয় প্রথম বিশ্বযুদ্ধ বিশেষ করে ঈপ্রেসের ২য় যুদ্ধের সময় ক্লোরিন ও অন্যান্য বিষাক্ত গ্যাসকে অস্ত্রায়ন নিয়ে নেতৃত্বমূলক কাজ করার জন্য।

প্রাথমিক জীবন ও শিক্ষা
----------------------

**ফ্রিৎস হেবার** পুশিয়ার (বর্তমানে পোল্যান্ড) রকলও এ একটি সচ্ছল ইহুদি পরিবারে জন্মগ্রহণ করেন। হেবার পরিবার ছিল সেই এলাকার একটি পরিচিত নাম। এ পরিবার শুরু হয় হেবারে দাদা পিংকুস সেলিগ হেবারের থেকে, যিনি তুলা ব্যবসায়ী ছিলেন। ফ্রিৎস হেবার ছিলেন সেইগফ্রিড ও পাপুলা হেবারের পুত্র। ফ্রিৎসের বাবা সেইগফ্রিড একজন সুপরিচিত সওদাগর ছিলেন, যিনি রং, প্যান্টও ফার্মাসিউটিক্যালের নিজস্ব ব্যবসা প্রতিষ্ঠা করেন।:৬ হেবারের মা পাউলা গর্ভকালীন জটিলতায় আক্রান্ত হয়েছিলন এবং হেবারের জন্মের তিন সপ্তাহ পর মারা যান।

যখন হেবারে বয়স প্রায় ছয় বছর, সেইগফ্রিড দ্বিতীয় বিয়ে করেন হেডউইগ হ্যামবার্গারের সাথে। সেইগফ্রিড এবং তার দ্বিতীয় স্ত্রীর তিন কন্যা সন্তান ছিল যাদের নাম এলসা,হেলেনা ও ফ্রেইডা। যদিও তার বাবার সাথে তার দূরবর্তী সম্পর্ক ছিল সে তার সৎমা ও সৎবোনদের সাথে ভালো সম্পর্ক তৈরি করে। হেবার তার শিক্ষাজীবন শুরু করে জোহানিয়াম স্কুল এর মাধ্যমে, একটি সমকালীন স্কুল যা ক্যাথলিক, প্রোটেস্টেইন, ইহুদি শিক্ষার্থীদদের জন্য সমানভাবে খোলা ছিল। ১১ বছর বয়সে সে সেন্ট এলিজাবেথ ক্লাসিকাল স্কুলে ভর্তি হয়। তার পরিবার ইহুদি সমাজকে সমর্থন করত এবং নানা ইহুদি ঐতিহ্য পালন চলমান রাখত তবে সিনাগগের (ইহুদিদের ধর্মস্থান) সাথে দৃঢ়ভাবে যুক্ত ছিল না ফ্রিৎস হেবার ১৮৮৬ এর সেপ্টেম্বরে ব্রেসলুর সেন্ট এলিজাবেথ হাই স্কুলে সফলভাবে পাস করেন। যদিও তার বাবা চেয়েছিলেন তাকে রং কোম্পানিতে কাজ করাতে, হেবার বার্লিনের উইলহেলম বিশ্ববিদ্যালয়ে (বর্তমানে হুমবোল্ট বিশ্ববিদ্যালয়, বার্লিন) রসায়ন নিয়ে পড়ার জন্য বাবার অনুমতি লাভ করে।

প্রাথমিক কর্মজীবন
-----------------

নোবেল পুরস্কার
--------------

ব্যক্তিগত জীবন এবং পরিবার
-------------------------

ফ্রিৎস হেবারের স্ত্রী, ক্লারা ইমারওয়াহর
১৮৮৯ সালে ব্রেসলাউতে (Breslau) হাবারের সাথে ক্লারা ইমারওয়াহরের দেখা হয়, যখন তিনি সেনাবাহিনীতে যোগদান অবস্থায় ছিলেন। ক্লারা ছিলেন একজন রসায়নবিদ, যিনি একটি চিনি কারখানার মালিক ছিলেন এবং ব্রেসলাউ বিশ্ববিদ্যালয়ে পিএইচডি (রসায়নে) অর্জনকারী প্রথম মহিলা ছিলেন। ১৯০১ সালের ৩ আগস্ট তাদের বিয়ে হয়েছিল। তাদের প্রথম ছেলে হারমানের জন্ম হয়েছিল ১৯০২ সালের ১লা জুন।

পুরস্কার এবং সম্মাননা
---------------------

আরো দেখুন
---------

তথ্যসূত্র
---------

1. ↑  "Fritz Haber – Biographical"। Nobelprize.org।
2. ↑  "Fritz Haber"। NNDB.com।
3. ↑  "Fritz Haber: Jewish chemist whose work led to Zyklon B"। BBC.com।
4. 1 2 3 4 5  Stoltzenberg, Dietrich (২০০৪)। *Fritz Haber : Chemist, Nobel laureate, German, Jew*। Philadelphia: Chemical Heritage Foundation। আইএসবিএন 978-0-941901-24-6।
**নন্দনম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি একটি সদাব্যস্ত লোকালয় এবং বহু অর্থনৈতিক প্রতিষ্ঠানের দপ্তর ও অফিস৷ শান্ত পরিবেশ ও পরিচ্ছন্নতার জন্য লোকালয়টি যথেষ্ট পরিচিত৷ ১৯০১ খ্রিস্টাব্দে নন্দনম আর্টস কলেজ বা নন্দনম কলাবিভাগ মহাবিদ্যালয় প্রতিষ্ঠিত হয়৷ আন্না সালাইয়ের ওপর নন্দনম জংশন চেন্নাইয়ের অন্যতম ব্যস্ত জংশন৷ নন্দনমের ডাক সূচক সংখ্যা ৬০০০১৫ ও ৬০০০৩৫৷

ইতিহাস
------

১৮৩৬ খ্রিস্টাব্দে মাদ্রাজ উচ্চ আদালতের প্রধান বিচারপতি জন গ্যাম্বিয়ার পূর্বতন জমিদারের থেকে এই স্থিন কিনে নেন৷ ১৮৫০ খ্রিস্টাব্দে তিনি চেন্নাই থেকে পদবদল করে চলে গেলে এটি "গ্যাম্বিয়ার'স গার্ডেন" নামে পরিচিত হয়৷ ১৯৫০ খ্রিস্টাব্দে চক্রবর্তী রাজাগোপালাচারীর মূখ্যমন্ত্রীত্বে চেন্নাইতে আবাসন ক্ষেত্রে উন্নতিসাধন সম্পন্ন হলে গ্যাম্বিয়ার'স গার্ডেন নন্দনমে পরিণত হয়৷

পরিবহন
------

### বাস

আন্না সালাইয়ের ওপর নন্দনম বাস স্টপ রয়েছে, শহরের বিভিন্ন প্রান্তে যাওয়ার সরাসরি বাস পরিষেবা রয়েছে নন্দনম থেকে৷

### রেলওয়ে

চেন্নাই শহরতলি রেলওয়ের মাম্বলম ও সঈদাপেট রেলওয়ে স্টেশন নন্দনমের নিকটবর্তী৷

### মেট্রো

চেন্নাই মেট্রোর নীল লাইনে রয়েছে নন্দনম মেট্রো স্টেশন৷

রাজনীতি
-------

নন্দনম চেন্নাই মধ্য লোকসভা কেন্দ্রের থাউজেন্ড লাইটস (আয়িরম বিলকু) বিধানসভা কেন্দ্রের অন্তর্গত৷

তথ্যসূত্র
---------

1. ↑
2. ↑
3. ↑  GE 2009 Statistical Report: Constituency Wise Detailed Result  ওয়েব্যাক মেশিনে আর্কাইভকৃত ২ আগস্ট ২০১৩ তারিখে
**ননী ভৌমিক** (১৯২১ — ১৮ ডিসেম্বর, ১৯৯৬) একজন বাঙালি বামপন্থী সাহিত্যিক, সাংবাদিক ও অনুবাদক ছিলেন।

প্রারম্ভিক জীবন
---------------

ননী ভৌমিকের বাড়ি বর্তমান বাংলাদেশের রংপুর। রংপুর শহরে স্কুলে পড়তেন। রংপুর কলেজে থেকে আই.এসসি ও পাবনা সরকারি কলেজ থেকে বি.এসসি পাস করেন। অর্থাভাবে এম.এসসি পড়তে পারেননি। পরে বীরভূম জেলার সিউড়ি তে চলে আসেন। বীরভূম ষড়যন্ত্র মামলার অন্যতম আসামী বিপ্লবী নিত্যনারায়ণ ভৌমিক তার জ্যেষ্ঠ ভ্রাতা।

কমিউনিস্ট পার্টিতে
------------------

ননী ভৌমিক তরুণ বয়েসেই ভারতের কমিউনিস্ট পার্টিতে যোগ দেন এবং *স্বাধীনতা* পত্রিকায় সাংবাদিকের কাজ করতে শুরু করেন। ৪৬ সালের ভয়াবহ দাঙ্গার ভেতরেও নির্ভীকভাবে সংবাদ সংগ্রহ করে গেছেন তিনি। পরে তেভাগা আন্দোলনের খবর জোগাড় করেছেন গ্রামে গ্রামে গিয়ে যা *স্বাধীনতা* পত্রিকায় প্রকাশিত হত। তার এই অভিজ্ঞতা ভিত্তিক ছোটগল্প সংকলন '*ধানকানা'* বের হয়। *অরণি* পত্রিকায় নিজের সাহিত্যচর্চা শুরু হয়। *চৈত্রদিন* তার অপর গ্রন্থ। ফ্যাসিবিরোধী প্রগতি লেখক সংঘ ও ভারত-সোভিয়েত মৈত্রী সমিতির সদস্য ছিলেন। *পরিচয়* পত্রিকা সম্পাদনা করেছেন কিছুকাল। তার বিখ্যাত উপন্যাস *ধুলোমাটি* ধারাবাহিকভাবে পরিচয়ে বের হয়। ১৯৪৮ সালে কমিউনিস্ট পার্টি নিষিদ্ধ হলে তিনি গ্রেপ্তার হন ও প্রেসিডেন্সি, বক্সা ইত্যাদি জেলে আটক থাকেন।

অনুবাদ সাহিত্য
--------------

১৯৫৭ সালের ফেব্রুয়ারি তিনি মস্কোর প্রগতি প্রকাশনের সাথে চুক্তিবদ্ধ হয়ে অনুবাদকের কাজ নিয়ে সোভিয়েত রাশিয়া যান। রুশ মহিলা স্বেতলানা'কে বিয়ে করে সে দেশেই থেকে যান। বহু রুশ সাহিত্যের অসামান্য বাংলা অনুবাদ তার হাত দিয়ে বেরিয়েছে। রাজনৈতিক সাহিত্য ছাড়াও অজস্র শিশু কিশোরদের গল্প, উপন্যাস অনুবাদ করেছেন। ফিওদোর দস্তয়েভ্‌স্কির বঞ্চিত লাঞ্ছিত, জন রীডের *দুনিয়া কাঁপানো দশদিন*, ল্যেভ তল্‌স্তোয়ের আনা কারেনিনা ইত্যাদি ছাড়াও বাংলা- রুশ- বাংলা অভিধান, ইউক্রেনের গল্প, সোনার চাবি, উভচর মানব ইত্যাদি। তবে অনুবাদের কাজ করতে গিয়ে নিজের মৌলিক লেখার কাজ ব্যাহত হয়। সোভিয়েত মধ্যপ্রাচ্য ভ্রমণ করে রিপোর্টাজ ধর্মী '*মরু ও মঞ্জরী*' গ্রন্থটি লেখেন সেই অভিজ্ঞতা নিয়ে।

সম্মান
------

তার সাহিত্যকর্মের জন্যে বঙ্কিম পুরস্কার ও ১৯৮৮ সালে বিদ্যাসাগর-স্মৃতি পুরস্কার দেওয়া হয় তাকে।

মৃত্যু
------

ননী ভৌমিকের শেষ জীবন অবহেলা আর আর্থিক সমস্যায় কাটে। পুত্রের মৃত্যুতে মানসিক আঘাত ও স্মৃতিভ্রংশে ভুগতেন। ১৮ ডিসেম্বর ১৯৯৬ সালে তিনি রাশিয়াতেই পথ দুর্ঘটনায় মারা যান।

তথ্যসূত্র
---------

1. 1 2  সুস্নাত দাশ সম্পাদিত (২০০৪)। *তেভাগার গল্প*। কলকাতা: প্রতিভাস। পৃষ্ঠা ৩১২।
2. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১৪৭। আইএসবিএন 81-86806-99-7।
3. ↑  "Lost glor and a lost childhood"। Russian Writer News। সংগ্রহের তারিখ 28.01.17।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**ননীবালা দেবী** ( ১৮৮৮ ― ১৯৬৭) একজন বাঙালী বিপ্লবী ও প্রথম মহিলা রাজবন্দী। পিতার নাম সূর্যকান্ত বন্দ্যোপাধ্যায় ও মাতার নাম গিরিবালা দেবী। নিবাস বালি, হাওড়া।

প্রথম জীবন
----------

ননীবালা মধ্যবিত্ত ব্রাহ্মণ পরিবারের সন্তান ছিলেন। এগারো বছর বয়েসে বিবাহ হয়। মাত্র ১৬ বছরে বাল্যবিধবা অবস্থায় পিতৃগৃহে ফিরে আসেন। নিজের চেষ্টায় লেখাপড়া চালিয়ে যেতে চাইলেও সমাজের নানা বাধায় তাকে বাড়ি ছাড়তে হয়। আশ্রয় নেন আড়িয়াদহ মিশনে।

বিপ্লবী কার্যকলাপ
-----------------

ননীবালা দেবী তার ভাইপো বিপ্লবী অমরেন্দ্র চট্টোপাধ্যায়ের কাছে বিপ্লবী আন্দোলন ও যুগান্তর দলের কার্য সম্পর্কে অবহিত হন প্রথম। ১৯১৫ সালে আলিপুর জেলে বন্দী বিপ্লবী রামচন্দ্র মজুমদারের কাছ থেকে গোপন তথ্য আনার জন্যে ঐ বন্দীর স্ত্রী পরিচয়ে দেখা করেন পুলিশকে কিছুমাত্র জানতে না দিয়ে। ততকালীন যুগে একজন বিধবা হিন্দু মহিলার এই সাহসী পদক্ষেপ প্রায় অকল্পনীয় ছিল। এরপরে বিভিন্ন সময় পলাতক বিপ্লবীদের নিরাপদ আশ্রয়ের জন্যে চন্দননগর শহরে গৃহকর্ত্রীর ছদ্মবেশ নিয়েছেন। পুলিশ তাকে সন্দেহ করলে গ্রেপ্তারি এড়াতে পেশোয়ার চলে যান। ব্রিটিশ পুলিশ তাকে কলেরা রোগাক্রান্ত অবস্থাতেই গ্রেপ্তার করে ও বেনারস জেলে পাঠায়। সেখানে তিনি যথেচ্ছ অত্যাচারের শিকার হন যদিও বিপ্লবী সংগঠনের গুপ্ত খবর বার করতে পারেনি। তাকে প্রেসিডেন্সি জেলে পাঠানো হয়।

প্রেসিডেন্সি জেলে অনশন
----------------------

কলকাতার প্রেসিডেন্সি জেলে তিনি অনশন ধর্মঘট শুরু করলে কারা কর্তৃপক্ষ নড়ে চড়ে বসে, কি শর্তে তিনি অনশন ত্যাগ করবেন জানতে চাইলে ননীবালা লিখিত জানান বাগবাজারে শ্রীরামকৃষ্ণ পত্নীর কাছে রাখা হলে তিনি অনশন ভংগ করবেন। সাহেব অফিসার সেই দরখাস্ত ছিঁড়ে ফেললে তিনি সাহেবকে চড় মেরে অপমানের প্রতিশোধ নেন বলে শোনা যায়। তিনি অনশন করেছিলেন টানা একুশ দিন। তাকে ১৯১৮ সালের ৩ নং রেগুলেশনে স্টেট প্রিজনার হিসেবে আটক রাখা হয়। বাংলার তিনিই একমাত্র মহিলা স্টেট প্রিজনার। ১৯১৯ সালে মুক্তিলাভ করেন বিপ্লবী ননীবালা দেবী। তার শেষ জীবন অসহায় ও নির্বান্ধব অবস্থায় কেটেছে।

তথ্যসূত্র
---------

1. ↑  "Nanibala Devi"। *Streeshakti the parallel force*। সংগ্রহের তারিখ 10.12.16।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ৫৭-৬১। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "সমান্তরাল ইতিহাস"। *www.anandabazar.com*। সংগ্রহের তারিখ ২০২১-০৪-১৫।
4. ↑  *Biplaber Pratik Sri Srima Sarada Devi*। Anubhav Prakashan। আইএসবিএন 978-81-7332-514-4।
5. ↑  দ্বিতীয় খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৩৯। আইএসবিএন 81-85626-65-0।
**মদিনা মসজিদ** বা মদীনা মসজিদ, এটি "ওলসলে রোড মসজিদ" নামেও পরিচিত, ইংল্যান্ডের শেফিল্ড, দক্ষিণ ইয়র্কশায়ারের প্রথম মসজিদ যেটি মসজিদের উদ্দেশ্যেই নির্মিত হয়েছিলো। অর্থায়নে কিছু সমস্যা হওয়ার পরে, প্রকল্পটি ২০০৬ সালের অক্টোবরে শেষ হয়েছিল। মসজিদটির ব্যবহারকারীরা কয়েক মিলিয়ন পাউন্ড সংগ্রহ করেছিলেন তাদের নতুন মসজিদ এবং ইসলামিক কেন্দ্রে অর্থ প্রদানের জন্য। যার মধ্যে ১৯ টি কক্ষ এবং দুটি বড় হল রুম, একটি গ্রন্থাগার এবং একটি দিবা কেন্দ্র রয়েছে। প্রকল্পটিতে ব্যয় হয়েছিলো আনুমানিক ৫ মিলিয়ন ইউরো। মসজিদটি গের্ভার রোড, শেফিল্ডে নির্মিত হয়েছিল এবং নেদার এজ এবং শারোর মুসলিম জনগণের সেবা করা এটির উদ্দেশ্যে ছিল। মসজিদটির সক্ষমতা ২,৩০০ (মহিলা সহ) রয়েছে।

'ব্রিটেনের মুসলিম' সংগঠনটি মসজিদটিকে "সুফি - বেরলভী" হিসাবে শ্রেণিবদ্ধ করে।

আশা করা যায় যে মসজিদটি স্থানীয় সম্প্রদায়গুলিকেও একত্রিত করবে এবং এ পর্যন্ত স্থানীয় প্রতিক্রিয়া এটিকে ইঙ্গিত করে। মসজিদের প্রশাসন বেরলভী আন্দোলনকে মেনে চলে।

আরও দেখুন
---------

* যুক্তরাজ্যে ইসলাম
* ইসলামী স্কুল এবং শাখা
* ইসলামবাদ
* যুক্তরাজ্যের মসজিদগুলির তালিকা

তথ্যসূত্র
---------

1. ↑  New Heeley voice issue 29, page 3
2. 1 2  Inside Sheffield's Islamic landmark, by Oonagh Jaquest
3. 1 2  "Madina Mosque"। *Muslims in Britain*। ২৫ এপ্রিল ২০১৫। সংগ্রহের তারিখ ৬ জুন ২০১৭।
4. ↑  "Muslims In Britain"।
5. ↑  "সংরক্ষণাগারভুক্ত অনুলিপি"। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৩ মে ২০২০।

বহিঃসংযোগ
---------

* শেফিল্ড ইসলামিক সেন্টার মদিনা মসজিদ ট্রাস্ট  ওয়েব্যাক মেশিনে আর্কাইভকৃত ২২ জানুয়ারি ২০১৮ তারিখে